Ad libitum

Ad libitum (lühend ad lib; ladina keeles 'soovi kohaselt') on noodikirja märgistus, mis lubab heliteose ettekandjal valida kogu teoses või teatud lõigus oma soovi järgi tempot ja/või rütmi, improviseerida meloodiat ettekirjutatud harmooniale, jätta ära mõne mitte tingimata vajaliku pilli või, kui kasutatud fraasis "korrata ad libitum", korrata teoselõiku enda valitud arv kordi.

Samas tähenduses kasutatakse ka itaaliakeelset a piacere, kuid see tähendab tavaliselt vaid tempolis-rütmilist vabadust.

Muusikateooria
Ladinakeelsed väljendid